# ŽUPANIJA: BRODSKO-POSAVSKA

**OSNOVNA ŠKOLA LJUDEVITA GAJA**

**NOVA GRADIŠKA**

**LJ. GAJA 24. 35 400 NOVA GRADIŠKA**

RKP: 09281 MB: 03000354

Razina: 31 OIB škole: 58247661305 Razdjel: 000

**OBRAZLOŽENJE FINANCIJSKOG PLANA ZA 2021. GODINU TE PROJEKCIJA ZA**

**2022. I 2023. GODINU**

### 1. Sažetak djelokruga rada proračunskog korisnika

Osnovna škola Ljudevita Gaja obavlja javnu djelatnost sukladno Zakonu o odgoju i obrazovanju u osnovnoj i srednjoj školi.

Nastava je organizirana u jutarnjoj i poslijepodnevnoj smjeni, u petodnevnom radnom tjednu sa slobodnim

subotama. Nastava se, redovna, izborna, dodatna, dopunska i izvannastavne aktivnosti, izvodi prema Nastavnim planovima i programima, Godišnjem planu i programu rada Škole, te Školskom kurikulumu za školsku godinu 2020./2021.

Školu pohađa 473 učenika u 28 razrednih odjela i to 13 odjela razredne nastave,12 odjela predmetne nastave i 3 odjela po posebnom programu. Nastava se održava i u 3 područne škole s kombiniranim odjelima. Zaposleno je 66 djelatnika od toga: 29 učitelja predmetne nastave, 13 učitelja razredne nastave, 4 stručna suradnika, 1 ravnateljica i 19 ostalih zaposlenih.

### 2.Obrazloženje progama rada školske ustanove

Prioritet škole je kvalitetno obrazovanje i odgoj učenika što ostvarujemo:

* + stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu
	+ poticanjem učenika na izražavanje kreativnosti, talenata i sposobnosti u nastavnom procesu, kroz uključivanje u slobodne aktivnosti, natjecanja te druge školske projekte, priredbe i imanifestacije
	+ organiziranjem zajedničkih aktivnosti učenika i učitelja tijekom izvannastavnih akivnosti i druženja, kroz kolektivno upoznavanje kulturne i duhovne baštine
	+ poticanjem razvoja pozitivnih životnih vrijednosti
	+ nabavkom suvremenih nastavnih pomagala kako bismo pratili suvremene metode

 poučavanja.

### 3.Zakonske i druge podloge na kojima se zasniva program rada škole

* + Zakon o odgoju i obrazovanju, NN br. 87/08., 86/09.,92/10.,90/11. 16/12, 86/12., 126/12., 94/13. i 152/14., 7/17., 68/18.,98/19., i 64/20.
	+ Zakon o ustanovama, NN br. 76/93., 29/97., 47/99., 35/08.i 127/19.
	+ Zakon o proračunu (NN br. 87/08.), 136/12., i 15/15. Pravilnik o proračunskim klasifikacijama (NN br. 26/10.) i Pravilnik o proračunskom računovodstvu i računskom planu (NN br.114/10., 31/11., 124/14.
	+ Godišnji plan i program rada škole, Školski kurikulum Osnovne škole Ljudevita Gaja, nastavne i izvannastavne aktivnosti.

### 4. Usklađenost ciljeva, strategije, programa s dokumentima dugoročnog razvoja

Školske ustanove ne donose strateške već godišnje operativne planove (GPP i Školski kurikulum) prema planu i programu koji je donijelo Ministarstvo znanosti i obrazovanja.

Planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova: na primjer, pomak određenih aktivnosti unutar školske godine iz jednog polugodišta u drugo, uzrokuje promjene u izvršenju financijskog plana za dvije fiskalne godine.

### 5. Ishodište i pokazatelji na kojima se zasnivaju izračuni i ocjene potrebnih sredstava za provođenje programa

**Izvori sredstava za financiranje rada Škole su:**

* + Opći prihodi i primitci, skupina 671, Županijski proračun za materijalne troškove

poslovanja, Projekt pomoćnika u nastavi i Projekt prehrane školske djece.

Prihode za financiranje rashoda koji se financiraju minimalnim standardima, planirali

smo na osnovu zadanih kriterija (po učeniku, po razrednom odjelu, po školi, po računalu.

Planirali smo materijalne i financijske rashode (rashode za uredski materijal,rashode

za telefon, komunalne usluge, vodu, smeće, naknada za prostor, računalne i ostale usluge),

financiranje rashoda poslovanja temeljem stvarnog troška, planirali smo troškove električne energije, plina, pedagoške dokumentacije, te zdravstvenih pregleda zaposlenika.

* + Vlastiti prihodi, skupina 661, čine prihodi od iznajmljivanja sportske dvorane i od skupljanja starog papira, od kojih se planira rashod za dugotrajnu nefinancijsku imovinu.
	+ Prihod za posebne namjene, skupina 652, sastoji se od prihoda od sufinanciranja roditelja za školsku kuhinju i osiguranje učenika, prihoda od naknada štete na nefinancijskoj imovini, prihodi za rad predstavničkih i izvršnih tijela i ostalih prihoda za potrebe financiranja školske kuhinje.
	+ Pomoći proračunskim korisnicima iz državnog proračuna čine pomoći za financiranje rashoda za zaposlene, prijevoz učenika, didaktika za učenike po posebnom programu, te razne druge pomoći agencija na državnoj riznici – skupina 636.

 Prihodi od donacija – skupina 663, koje ostvarujemo prijavama na natječaje raznih trgovačkih društava.

U planiranju rashoda za 2021., te projekcije za 2022. i 2023. godinu, rashode ostavljamo na razini plana za 2020.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Tijekom prethodne školske godine ostvaren je planirani broj nastavnih radnih dana, ostvareni su svi sadržaji planova i programa zacrtanih za tu školsku godinu. Sama školska godina bila je posebna jer smo od 16.3.2020. prešli na nastavu na daljinu, a što je uzrokovalo neke promjene u realizaciji planiranoga.

Uspješno je završen projekt „S osmjehom u školu“ te je započet novi krug projekta za šk.god. 2020./2021.

Prošle smo godine sudjelovali u projektu BP županije i EU – Osiguranje školske prehrane za djecu u riziku od siromaštva (80 učenika), a ove godine imamo najavu istoga projekta.

Sudjelovali smo i u CARNET-ovom pilot projektu E-škole, razvoj sustava digitalne zrelosti škola, a prijavili smo se i za 2.fazu istoga projekta. Kurikularna reforma ušla je frontalno u škole pa je 17 učitelja dobilo laptope, a učenici prvih, petih i sedmih razreda tablete.

 U siječnju 2020. Brodsko-posavska županija potpisala je ugovor s izvođačima energetske obnove školske zgrade. Budući je školska dvorana u potpunosti energetski obnovljena, uložili smo svoja sredstva za onaj dio obnove dvorane koji nije bio moguć kroz energetsku obnovu (nova rasvjeta, ličenje dvorane).

Od 1.9.2019. u Erasmus projektu smo sa školama iz Poljske i Grčke za koji smo dobili određeni iznos za mobilnosti učenika i učitelja i realizaciju projekta.Isti projekt produžen je do 1.10.2021. zbog COVID 19 bolesti.

Stotinjak naših učenika planiralo je sudjelovati je na različitim natjecanjima u organizaciji Agencije za odgoj i obrazovanje. Zbog bolesti Covid 19 mnoga natjecanja nisu održana ili se održavaju on line od rujna do prosinca 2020.

Stručna usavršavanja učitelja, stručnog tima, administrativnog osoblja i ravnateljice u klasičnom obliku bila su smanjena zbog bolesti COVID 19. Usavršavanja su uglavnom bila on line.

Šestu godinu imamo e-dnevnik pa vodimo računa o tehničkoj opremljenosti učionica, kako u matičnoj, tako i u područnim školama. Budući informatika ulazi u sve razrede MZO nam je dodijelilo 8 laptopa za područne škole i nastavu informatike.

Nabavljamo redovito lektirne naslove i stručnu literaturu za koju učitelji pokažu potrebu i zanimanje.

Prostori učionica oplemenjuju se novim podovima, ličenjem, nabavkom novih ormara, iako je to u prošloj školskoj godini bilo daleko skromnije.

U Novoj Gradiški, 15. 10.2020. godine.

Računovođa: Ravnateljica škole:

 B. Akmačić Blagica Pečnjak, prof.